Diari Oficial de la Generalitat Valenciana


Sumari del DOGV 419, del 25-08-1986 (1986/807007)

DECRET 22/86, de 25 de juliol de 1986, del President de la Generalitat Valenciana, pel qual es regula la concessio de subvencións per a produccións televisives.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/25/22/dof/vci/html**

### Dades del document

Número de DOGV
:   419

Data del DOGV
:   25-08-1986

Secció del DOGV
:   DISPOSICIONS GENERALS

Número del document
:   1986/807007


Data del document
:   25-07-1986

Organisme emissor


Tipus de document
:   Decret

Decret 22/1986, de 25 de juliol de 1986, del President de la Generalitat Valenciana, pel qual es regula la concessió de subvencions per a produccions televisives.  
Amb objecte de contribuir al foment de la producció televisiva i a la formació de professionals en aquesta activitat en l?àmbit territorial de la Comunitat Valenciana, d'acord amb els articles 2 i 37 de l'Estatut d'Autonomia de la Comunitat Valenciana i 15 de la Llei 15/1985, de Pressuposts de la Generalitat Valenciana i fent ús de la facultat que em confereix l'article tercer del Decret 152/1985, de 4 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Presidència, en relació amb l'article 35 i 41 de la Llei de la Generalitat 5/1983, de 30 de desembre, de Govern Valencià,  
DECRETE:  
Article primer  
Es convoca la concessió de subvencions per a la realització de produccions televisives valencianes i s'aproven les bases per les quals aquesta convocatòria per a l'exercici de 1986, s'ha de regir, les quals s'inclouen com a annex a aquest Decret.   
Article segon  
L'import d'aquestes subvencions serà sufragat amb càrrec a les aplicacions 23.94.ZE.154.2.660 i 81.91.EV.337.4.238, del Pressupost de la Generalitat Valenciana per a 1986, per una quantia màxima de nou milions nou-centes mil pessetes (9.900.000 ptas) i vuit milions de pessetes (8.000.000 ptas) respectivament.   
Article tercer  
Aquestes subvencions són compatibles amb qualsevol altra que pogués tenir la mateixa producció en versió cinematogràfica.   
DISPOSICIO FINAL UNICA  
Aquest Decret entrarà en vigor el dia que siga publicat en el Diari Oficial de la Generalitat Valenciana.   
València, 25 de juliol de 1986.   
El President de la Generalitat,  
JOAN LERMA I BLASCO  
ANNEX  
BASES PER A LA CONCESSIO DE SUBVENCIONS PER A PRODUCCIONS TELEVISIVES DURANT L'VJQ 3516  
1. MODALITATS DE LES SUBVENCIONS.   
S'estableixen dues modalitats de subvencions: una per a empreses privades (modalitat A) i una altra per a institucions sense voluntat de guany (modalitat B).   
2. BENEFICIARIS.   
Podran optar a la primera modalitat d'ajudes aquells empresaris de la producció cinematogràfica o videogràfica domiciliats en l'àmbit territorial de la Comunitat Valenciana que acrediten documentalment una experiència professional en el terreny de la producció i la realització.   
Al segon règim d'ajudes podran acollir-se aquelles institucions sense voluntat de guany, de caràcter docent i/o cultural entre les activitats de la qual es trobe la realització de pràctiques de formació audiovisual i que tinguen el domicili en l'àmbit territorial de la Comunitat Valenciana.   
3. CARACTERISTIQUES DE LES SUBVENCIONS.   
Les subvencions de tipus A resultaran de l?aplicació d'un mòdul (M), xifrat en tres milions tres-centes mil pessetes (3.300.000 ptas) als projectes seleccionats per cada 28 minuts de producció, i fins a un màxim de 3 mòduls per projecte.   
Les subvencions de tipus B resultaran de l?aplicació d'un model (N) xifrat en un milió de pessetes (1.000.000 ptas) que s'aplicarà als projectes seleccionats per cada 15 minuts de producció.   
Aquestes subvencions son compatibles amb qualsevol altra que pogués haver estat atorgada per al projecte en versió cinematogràfica tal com estableix l'article 3.r. del Decret de convocatòria.  
4. CARACTERISTIQUES DELS PROJECTES.   
Els projectes que aspiren a la subvenció tipus A hauran de tenir una duració mínima de 28', els productes seran argumentals i podran utilitzar les dues llengües oficials de la Comunitat Valenciana, constituint una condició de mèrit per a accedir-hi que opten per fer-los en valencià.   
Els projectes que aspiren a la subvenció tipus B hauran de tenir una duració mínima de 15', els productes podran ser de qualsevol gènere: ficció, documental, musical, etc., i podran utilitzar les dues llengües oficials de la Comunitat Valenciana, constituint una condició de mèrit per a accedir-hi que opten per fer-los en valencià.   
Ambdues modalitats de subvenció aniran dirigides a projectes que tinguen previst fer el rodatge en els formats següents: cine 16 mm. i 35 mm., vídeo 1/2 polzada broadcast, 3/4 Alta banda i una polzada C.   
5. SOL·LICITUDS.   
A) El termini de presentació de sol·licituds és de 40 dies hàbils a partir del dia següent al de la publicació del Decret de convocatòria en el Diari Oficial de la Generalitat Valenciana.   
B) Les sol·licituds s'han de presentar segons el model que es proporcionarà als interessats en la Direcció General de Mitjans de Comunicació Social i s'acompanyarà dels documents següents:   
1) Per a les sol·licituds que opten a la modalitat A:   
Fotocòpia del DNI del sol·licitant i de la llicència fiscal de l'empresa a la qual representa.   
Per a les sol·licituds que opten a la modalitat B:   
Fotocòpia del DNI del sol·licitant.   
Sol·licitud en què s?expressa que actua degudament autoritzat per l'entitat per a formular-la i acreditació, si pertoca, per a fer-ho.   
2) Currículum vitae del director de la producció.   
3) Referències professionals de l'empresa o institució sol·licitants.   
4) Memòria del projecte que contindrà els documents següents:   
- Sinopsis de l'argument i/o guió.   
- Autorització del propietari dels drets en el cas que el projecte es base en una obra literària que en requeresca l'obtenció.   
- Memòria explicativa del pla general de producció i de finançament així com de les subvencions o d'altres ajudes en tramitació o atorgades per altres institucions de l'Estat o de la Comunitat autònoma.   
- Qualsevol altra dada o document que, a judici de l'interessat, puga il·lustrar sobre el projecte.   
- Pressupost circumstanciat.   
- Composició de l'equip tècnic i artístic.   
C) Tota la documentació requerida, junt amb la sol·licitud, es presentarà en el Registre General de la Presidència de la Generalitat Valenciana, o bé es trametrà per qualsevol dels mitjans previstos en l'article 66 de la Llei de Procediment Administratiu.   
D) Si la sol·licitud no inclou totes les dades exigides o falta documentació acreditativa, hom requerirà a l'interessat perquè en un termini de deu dies, subsane els defectes, amb advertiment que, si no ho fes, hom arxivarà sense més tràmit, segons que estableix la Llei de Procediment Administratiu en l'article 71.   
6) RESOLUCIO DE LES SOL·LICITUDS.   
a) Per a la valoració de les sol·licituds es constituirà una comissió calificadora presidida i nomenada per la Il·lma. Sra. Directora General de Mitjans de Comunicació Social i de la qual serà Secretari el Secretari General Administratiu de la Presidència de la Generalitat o persona en qui delegue.   
b) La comissió calificadora té facultats per a realitzar a través dels membres totes aquelles comprovacions que considere necessàries per a la millor avaluació dels projectes presentats.   
Una vegada feta la valoració dels projectes de cada un dels aspirants, la Directora General de Mitjans de Comunicació Social resoldrà l'adjudicació de les subvencions convocades durant els trenta dies naturals següents a la data del tancament del termini de presentació de les sol·licituds. Així mateix, nomenarà un supervisor lingüístic que vetlarà per la correcta utilització del valencià en les produccions.   
c) El pagament de la subvenció començarà a tramitar-se immediatament després de l'adjudicació, amb el compliment previ del que estableix l'apartat d) de l'epígraf 7.1.   
7. OBLIGACIONS DELS BENEFICIARIS.   
Els beneficiaris de les subvencions estan obligats a:   
a) Fer la producció segons el projecte i pla de rodatge presentats.   
b) Comunicar a la Direcció General de Mitjans de Comunicació Social qualsevol eventualitat o modificació que puga afectar el desplegament de la producció.   
c) Esmentar en els títols de crèdit la col·laboració de la Generalitat Valenciana.   
d) Facilitar una còpia de la producció en vídeo broadcast així com sengles còpies en format U-matic industrial i domèstic Beta.   
e) Autoritzar la Generalitat Valenciana per a l'emissió de dues passades de la producció a través dels seus serveis públics de radiodifusió i televisió en l'àmbit territorial de la Comunitat Valenciana.   
f) L'incompliment de qualsevol dels requisits estipulats en aquesta convocatòria, així com la infracció d'algun dels extrems, farà nul·la la concessió de la subvenció i obligarà al reembors de les quantitats percebudes.


Còpia Permalink ELI